# Owê, sumerzît

Textdaten :
| Autor: | Neidhart |
| Illustrator: | {{{ILLUSTRATOR}}} |
| Titel: | Owê, sumerzît |
| Untertitel: | |
| aus: | Die Lieder Neidharts. Der Textbestand der Pergament-Handschriften und die Melodien. Wissenschaftliche Buchgesellschaft Darmstadt 1975, S. 256–264. ISBN 3-534-03592-5. Dort unter dem Kürzel „L 47“ verzeichnet. |
| Herausgeber: | Siegfried Beyschlag |
| Auflage: | |
| Entstehungsdatum: | |
| Erscheinungsdatum: | 1975 |
| Verlag: | |
| Drucker: | {{{DRUCKER}}} |
| Erscheinungsort: | Darmstadt |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
W-F: WL Nr. 25 H: 75,15Owê, sumerzît,  daz die niemen hilfe gît!  was dir hazzes unde nît  aber ûf dînem rucke lît,
ê der winder sînen strît
an dir gar volende, als im sîn wille gegen dir stât!
er ist dir gehaz,  ich enweiz niht, umbe waz.  sît er dînen stoul besaz,
selten er des ie vergaz,
erne twunge ie vürebaz.  sîn gewalt wol tûsent ellen vür den dînen gât.
er hât in diu lant  dir ze schaden her gesant
allez sîn gesinde, daz dich roubet offenlîche
mit gewalticlîcher hant.
H: 75,30 Sîne winde kalt  habent dînen grüenen walt  harte jâmerlîch gestalt,  des diu heide sêre enkalt
an ir bloumen manicvalt.
H: 76,1 si ist verderbet, daz si sich ze hove wil beklagen.
bloumen unde loup  was des rîfen êrster roup,  den er in die secke schoup.
er enspielt in noch enkloup.
des ist manic herze toup,  daz an sînen vröuden vol von schulden mouz verzagen.
îs und anehanc  hat der vogelîne sanc
gar gestillet in den welden, dâ si müezen swîgen
allen disen winder lanc.
Bloumen unde klê,  manger hande wünne mê,  die verderbet uns der snê  disiu sorge tout mir wê,
daz uns iht vor im bestê.
sumer, dîne holden von den houben sint gevarn.
leit ist mir geschehen  an der liehten sunne brehen,  die wir dicke trüebe sehen,
H: 76,20
des wir alle müezen jehen.
beidiu vinger unde zehen
sol ein ieslîch man vor disen winden wol bewarn.
ougen unde brâ  vor der winderraezen schrâ
sult ir wol behüeten, wan sie verwet einen jungen,
daz man waenet, er sî grâ.
Swaz ich tumber klage  bloumen und die liehten tage  unde an freuden niht verzage  bî dem kumber, den ich trage
mêre, denne ich iemen sage,
daz ist ir gedienet, der ich vil gedienet hân
unde ir dienen wil  unz an mîner jâre zil,  ir sî lützel oder vil.
disen roum ich nieman hil.
habe siz immer für ein spil,  doch sô wil ich dienen ir ûf einem gouten wân.
lîhte kumt ein tac, H: 77,1 daz ich sô gedienen mac,
daz mir von der gouten wirt gelônet, daz ich von ir
füere freuden vollen sac.
Aller mîn gerinc  daz ist ein verloren dinc  swenne ir alle sprechet: „sinc,  ungemüete von mir swinc!“,
sone lât ein getelinc
sî niht hoeren mînen sanc. daz lât iu wesen leit!
derst ir dicke bî
unde heizet mandelzwî.  wie der gouch getoufet sî,
der gewizzen bin ich vrî.
sîner nachgebûren drî  habent ungevrâget etewenne alsô geseit,
 daz er Eberzant  in der toufe sî genant.
diesen sumer habent si mich verdrungen, er und ener
sîn geloufte Herebrant.
Die zwên geugeweten,  sint von Künehôhesteten. H: 77,20 als ein lewe an einer keten  gênt si an dem tanze treten
bî der lieben ungebeten.
swaz si dâ mit ir gerûnent, deist mîn ungewin
unde ist mir getân.  owê, welch ein sunderwân!  waz ich ungemaches hân,
mêre, danne ein andere man,
des ich niht erwenden kan!  sô mit ungenâden loufent mîne tage hin.
wê, gelückes rat,  wenne sol ich mîne stat
ûf dir vinden, oder wenne sol ich mînen vouz
gesetzen in der saelden pfat?
In der saelden pfat  ich noch leider nie getrat.  dâ ich ie genâden bat,
dâ verstiez mich mîner stat
ein gebûwer gogelsat.
H: 78,1 solher vlüste hân ich her gespilt wol drîzec jâr,
minnehalp verlorn  beide schaden unde zorn,  den ich lîhter het verborn,
daz doch nimmer wirt verkorn,
des ich tiuwer hân gesworn.  an der lieben Vriederûnen houp ez Engelmâr,
 der ir spiegel nam,  des im gouche niht gezam.
des ist unvergezzen, ich getou ir einem sînes
herzen küneginne alsam.